Umetnost o promenama u Kini
Jedan od najuspešnijih kineskih umetnika otkriva radost i tugu koji prate promene na svim nivoima u kineskom društvu
Prema navodia francuskog vebsajta „ArtPrice.com“, koji prati medjunarodno tržište umetničkih predmeta, Kinez Liu Šijaodong jedan od deset najbolje prodavanih savremenih umetnika u svetu. Njegova ulja na platnu su vrlo karakteristična i prikazuju svakodnevni život običnih Kineza. Nova izložba u Ulens Centru za savremenu umetnost u Pekingu fokusirana je na povratak Liua u njegov rodni grad, Djinčeng u pokrajini Lijaoning. Napustio ga je pre 30 godina kada mu je bilo 17 godina. Prošle godine se vratio da slika poznata mesta i ljude sa kojima je odrastao. Rezultat je neuvijeni pogled na ogromne promene kojima su izloženi kineski gradovi srednje veličine. Kada je 1949. godine komunistička partija preuzela vlast, gradovi poput Djinčenga su prošli kroz bum industrijalizacije. Kako je bogatstvo prelazilo u velike gradove i fabrike u Djinčengu počele da se zatvaraju, gradjani su bili primorani da pronadju druge načine za zaradu. Džerom Sans, kustos ove izložbe, kaže da Liuov rad ukazuje na jednu od realnosti modernizacije Kine – a to su ljudi ostavljeni po strani. Sans poredi Liua sa filmskim rediteljem. Umetnik koristi stare fotografije i beleške da pre svega izloži ideje za svoje slike. Film tajvanskog reditelja Huo Hsiao-Hsiena analizira umetnikove misli dok stvara. U Djinčengu, Liu slika sobu u maloj kući gde je rodjen. On slika Šuzi, prijatelja koji je otpušten iz fabrike papira. Liu takodje slika stare prijatelje na njihovom poslu – policajca, menadžera karaoke kluba, bivšeg zatvorenika koji je postao vlasnik restorana. Liuov svet je pun običnih ljudi, od kojih se većina bori da održi korak sa promenama i preživi u savremenoj Kini.